ai4bharat/Pralekha huggingface dataset:
अर्थ मंत्रालय
सरकारने भारताच्या तीन सर्वाधिक मोठ्या बँकांच्या विलीनीकरणासाठी उचलली पावले
तीन मोठ्या बँकांच्या विलीनीकरणाची प्रक्रिया सुरु
मोठ्या प्रमाणावर उत्पादन आणि सेवा तसेच जागतिक लाभाचा दृष्टिकोन बाळगून प्रवेशाला प्रोत्सहन देण्याच्या उद्देशाने वित्तमंत्री अरुण जेटली , केंद्रीय मंत्री पियुष गोयल आणि निर्मला सीतारामन यांनी पर्यायी यंत्रणेची ओळख करून देण्यासाठी आज एकत्रित भेट घेतली. भारताच्या तीन सर्वाधिक बँकांच्या विलीनीकरणाचा निर्णय त्यांनी घेतला. या तीन बँकांमध्ये बँक ऑफ बडोदा, विजया बँक आणि देना बँकेचा समावेश आहे. विलीनीकरणाचा हा निर्णय १४. ८२ लाख कोटी एकत्रित व्यापाराचे उद्दिष्ट ठेवून घेण्यात आला असून याद्वारे भारतात तिसरी सर्वाधिक मोठी बँक कार्यरत होणार आहे.
एकत्रित बँकेमुळे जागतिक बँकेतील स्पर्धेला आर्थिक आणि विस्तारित दृष्टिकोनातून तोंड देता येईल. नेटवर्कचे फायदे , कमी किमतीच्या ठेवी आणि तीन बँकांच्या विविध शाखा यामुळे संभाव्य विशेष सहकार्य मिळणार आहे. ग्राहक संबंधी सेवा , बाजारपेठेपर्यंत पोहोच, परिचालन कार्यक्षमता , व्यापक उत्पादन सेवा आणि त्वरित ग्राहक भेट यामध्ये वाढ होईल.
बँकांच्या विलीनीकरणाला प्रोत्सहनासाठीचे ठळक मुद्दे पुढीलप्रमाणे:
१. सार्वजनिक क्षेत्रातील बँकांच्या सरासरीच्या  तुलनेत प्रोव्हिजन कव्हरेज रेशो ६७.५ %असून तो संथ गतीने वाढत आहे.
२. निव्वळ अनुत्पादित मालमत्ता गुणोत्तर एनपीए रेशो हे सार्वजनिक क्षेत्रातील बँकांच्या १२.१३ % च्या तुलनेत ५.७१ % आहे. आणि तो कमी कमी होत आहे.
३. पहिल्या तिमाहीत एकत्रित उद्योगांचा सकल अनुत्पादित मालमत्ता अर्थात ग्रॉस एनपीए १०४८ कोटी रुपयांवरून घटली आहे.
४. सार्वजनिक बँकांच्या सरासरी ५३.९२%च्या तुलनेत संयुक्त उद्योगांचे उत्पादित गुणोत्तर मूल्य  ४८.९४ % आहे.
५. एमएसएमई उद्यमीमित्र साठी विलीनीकरण झालेल्या इतर दोन बँकांची स्थिती बळकट करण्यासाठी देना बँकेद्वारे एमएसएमई क्षेत्र सशक्त करण्यावर भर देण्यात येणार आहे.
६. भांडवली बाजारपेठेचे फायदे घेण्यासाठी पर्याप्त भांडवल गुणोत्तर अर्थात कॅपिटल अडिकवेसी रेशो हा सध्या नियामक दराच्या १०.८७५ % पेक्षा १२.२५% आहे.
७. सहकार्यातून विशेष मूल्य फायदा - विलीनीकरण झालेल्या बँकेला, ग्राहकाना आणि त्यांच्या शाखांना परिचालन , वितरण मूल्याचे फायदे मिळावे यासाठी मोठ्या प्रमाणावरील वितरण नेटवर्कमध्ये कपात करण्यात येणार आहे.
८. जागतिक नेटवर्कद्वारे बँक ऑफ बडोद्याला बळकट करणे - विजया आणि देना बँकेच्या ग्राहकांना बँक ऑफ बडोद्याच्या जागतिक नेटवर्कचा फायदा मिळावा यासाठी प्रयत्न
९. नेटवर्कच्या विलीनीकरणाद्वारे बँकिंग नेटवर्कमध्ये सुधारणा
१०. बँकांच्या शाखांना आणि मोठ्या नेटवर्कद्वारे उत्पादन आणि सेवांचे मोठ्या प्रमाणावर फायदे मिळावे यासाठी मूल्यवर्धित गैरबँकिंग सेवा आणि उत्पादनांची तरतूद
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 193.70 कोटी मात्रांचा टप्पा
12 ते 14 वयोगटातील 3.41 कोटींपेक्षा जास्त किशोरवयीनांना लसीची पहिली मात्रा देण्यात आली.
देशातील उपचाराधीन रुग्णांची संख्या सध्या 19,509
गेल्या 24 तासात 3,712 नव्या कोरोना रुग्णांची नोंद
रुग्ण बरे होण्याचा दर सध्या 98.74%,
सध्याचा साप्ताहिक पॉझिटिव्हिटी दर 0.67%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 193.70  कोटींचा टप्पा पार केला आहे. 2,46,20,654 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.41  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,07,113
|
|
2nd Dose
|
|
1,00,41,351
|
|
Precaution Dose
|
|
52,54,370
|
|
FLWs
|
|
1st Dose
|
|
1,84,19,449
|
|
2nd Dose
|
|
1,75,86,304
|
|
Precaution Dose
|
|
88,03,679
|
|
Age Group 12-14 years
|
|
1st Dose
|
|
3,41,31,661
|
|
2nd Dose
|
|
1,69,03,853
|
|
Age Group 15-18 years
|
|
1st Dose
|
|
5,95,27,972
|
|
2nd Dose
|
|
4,59,17,988
|
|
Age Group 18-44 years
|
|
1st Dose
|
|
55,72,24,076
|
|
2nd Dose
|
|
49,07,06,734
|
|
Precaution Dose
|
|
9,40,618
|
|
Age Group 45-59 years
|
|
1st Dose
|
|
20,32,63,767
|
|
2nd Dose
|
|
19,10,03,648
|
|
Precaution Dose
|
|
14,46,005
|
|
Over 60 years
|
|
1st Dose
|
|
12,71,00,132
|
|
2nd Dose
|
|
11,91,39,334
|
|
Precaution Dose
|
|
1,92,33,050
|
|
Precaution Dose
|
|
3,56,77,722
|
|
Total
|
|
1,93,70,51,104
भारतात उपचाराधीन रुग्णांची संख्या सध्या 19,509 इतका आहे,ही संख्या देशाच्या एकूण रुग्णसंख्येच्या तुलनेत 0.05% इतकी आहे.
परिणामी, भारतात रुग्ण बरे होण्याचा दर 98.74% आहे.गेल्या 24 तासांत 2,584 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,20,394 झाली आहे.
गेल्या 24 तासात 3,712 नव्या कोरोना रुग्णांची नोंद झाली.
गेल्या 24 तासात एकूण 4,41,989 चाचण्या करण्यात आल्या. भारताने आतापर्यंत एकूण 85.13  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.67% तर दैनंदिन पॉझिटिव्हिटी दर 0.84% आहे.
|
आरोग्य आणि कुटुंब कल्याण मंत्रालय
|
देशातील सार्वत्रिक कोविड-19 लसीकरण मोहिमेने ओलांडला 166 कोटी 03 लाखांहून अधिक मात्रांचा टप्पा
गेल्या 24 तासात 28 लाखांहून अधिक मात्रा देण्यात आल्या
भारतात रुग्ण बरे होण्याचा सध्याचा दर 94. 37%
देशात गेल्या 24 तासात कोरोनाचे 2,09,918 नवे रुग्ण
देशातली उपचाराधीन रुग्णसंख्या 18,31,268
साप्ताहिक पॉझिटिव्हिटी दर 15.75%
देशात , गेल्या 24 तासात कोविड प्रतिबंधक लसीच्या 28 लाखाहून अधिक  मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार देशात, आतापर्यंत एकूण 166 कोटी 3 हजारांहून अधिक  मात्रा देण्यात आल्या आहेत.
एकूण 1,81,83,260 सत्रांद्वारे या मात्रा देण्यात आल्या आहेत.सकाळी 7वाजेपर्यंत प्राप्त झालेल्या एकूण मात्रांची सविस्तर माहिती पुढील तक्त्यात :
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,95,314
|
|
2nd Dose
|
|
98,64,386
|
|
Precaution Dose
|
|
33,10,296
|
|
FLWs
|
|
1st Dose
|
|
1,83,95,796
|
|
2nd Dose
|
|
1,72,31,856
|
|
Precaution Dose
|
|
37,62,672
|
|
Age Group 15-18 years
|
|
1st Dose
|
|
4,59,99,539
|
|
Age Group 18-44 years
|
|
1st Dose
|
|
54,03,78,710
|
|
2nd Dose
|
|
40,37,34,228
|
|
Age Group 45-59 years
|
|
1st Dose
|
|
20,01,78,297
|
|
2nd Dose
|
|
17,09,81,480
|
|
Over 60 years
|
|
1st Dose
|
|
12,48,06,178
|
|
2nd Dose
|
|
10,65,72,253
|
|
Precaution Dose
|
|
47,85,222
|
|
Precaution Dose
|
|
1,18,58,190
|
|
Total
|
|
1,66,03,96,227
गेल्या 24 तासात 2,62,628 रुग्ण कोरोना मुक्त झाले आहेत त्यामुळे असून  लागण झालेल्यांपैकी एकूण 3,89,76,122 रुग्ण कोरोना मुक्त झाले आहेत.
परिणामी रुग्ण कोविडमुक्त होण्याचा दर 94.37% झाला आहे.
गेल्या 24 तासात 2,09,918 नव्या रुग्णांची नोंद झाली.
देशात उपचाराधीन रुग्णांची संख्या 18,31,268 असून उपचाराधीन रुग्ण, एकूण पॉझिटिव्ह रुग्णांच्या 4.43 % इतके आहेत.
देशभरात कोविड निदान चाचणी क्षमता वाढवण्यात येत असून देशात गेल्या 24 तासात 13,31,198 चाचण्या करण्यात आल्या. भारताने आतापर्यंत 72.89 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझिटिव्हिटी दर सध्या 15.75% आहे. दैनंदिन पॉझिटिव्हिटी दर 15.77% इतका आहे.
पंचायती राज मंत्रालय
पंचायती राज संस्थांना  शक्ती आणि निधीचे अधिकारदान
नवी दिल्ली, 22 डिसेंबर 2021
भारतीय राज्यघटनेचे कलम 243जी एखाद्या राज्याच्या विधानमंडळाला योजना तयार करण्यासाठी, निर्दिष्ट अटींच्या अधीन राहून, योग्य स्तरावर पंचायतींना अधिकार आणि जबाबदाऱ्यांचे वितरण करण्यासाठी, कायद्याद्वारे आर्थिक विकास आणि सामाजिक तरतूद करण्याचा अधिकार देते.
आर्थिक विकास आणि सामाजिक न्यायासाठी तसेच आर्थिक विकास आणि सामाजिक न्यायासाठीच्या योजनांच्या अंमलबजावणीसाठी त्यांच्यावर सोपवल्या जाऊ शकतात. यात अकराव्या अनुसूचीमध्ये समाविष्ट असलेल्या बाबी देखील समाविष्ट आहेत.
राज्य विधानमंडळांनी पंचायतींच्या अधिकारदानासाठी अकराव्या अनुसूचीमध्ये खुलासेवार मांडलेल्या 29 विषयांवर विचार करावयाचा आहे.
पंचायतींची कामगिरी त्यांना दिलेले अधिकार आणि संसाधनांच्या मर्यादेवर अवलंबून असते, जे राज्यानुसार बदलते.
'स्थानिक सरकार', यात पंचायतींचा समावेश आहे, हा राज्याचा विषय असल्याने, पंचायती राज मंत्रालय पंचायतींना अधिकाधिक अधिकार देण्याचा राज्यांना सल्ला देत आहे. त्याचप्रमाणे, वित्त आयोगांद्वारे, पंचायती राज संस्थांमध्ये  खालीलप्रमाणे वितरणासाठी राज्यांना अधिक निधी प्रदान करण्यात आला आहे:-
- दहावा वित्त आयोग  : 4380.93 कोटी रुपये
- अकरावा वित्त आयोग : 8000.00 कोटी रुपये
- बारावा वित्त आयोग : 20,000.00 कोटी रुपये
- तेरावा वित्त आयोग : 63,050.00 कोटी रुपये
- चौदावा वित्त आयोग : 2,00,292.20 कोटी रुपये
- पंधरावा वित्त आयोग : 2,97,555.00 कोटी रुपये
पंचायतींना अधिकार हस्तांतरित करणे हे राज्यांच्या कक्षेत असल्याने, त्यांनी भारत सरकारला कोणतीही विनंती करण्याची आवश्यकता नाही. वित्त आयोग, निधी वाटपाबाबत शिफारशी करण्यापूर्वी सर्व राज्यांसह भागधारकांशी तपशीलवार चर्चा करतो आणि शिफारशी करताना त्यांच्या सूचना विचारात घेतो.
ग्रामीण स्थानिक स्वराज्य संस्थांसमोरील आव्हानांची नोंद घेणे आणि ग्रामपंचायतींना अधिक निधी देण्यासाठी राष्ट्रीय ग्राम स्वराज अभियानाची  पुनर्रचना करण्याकरता निती आयोगाच्या उपाध्यक्षांच्या अध्यक्षतेखाली एक समिती स्थापन करण्यात आली. समितीच्या शिफारशींवर आधारित, 2018-2019 ते 2021-22 या कालावधीसाठी पीआरआयएसच्या बळकटीकरणाकरता आरजीएसची केंद्र प्रायोजित सुधारित योजना तयार करण्यात आली.
केंद्रीय पंचायत राज राज्यमंत्री कपिल मोरेश्वर पाटील यांनी आज राज्यसभेत लेखी उत्तरात ही माहिती दिली.S.Tupe/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
माहिती आणि प्रसारण मंत्रालय
50व्या आंतरराष्ट्रीय चित्रपट महोत्सवामध्ये ‘इफ्फी’च्या वतीने ‘स्वर्ण मयूर सिंहावलोकन’ कार्यक्रम
नवी दिल्ली, 25 ऑक्टोबर 2019
चित्रपट क्षेत्राचा प्रवास दर्शवणा-या विशेष कार्यक्रमाचे आयोजन यंदाच्या ‘इफ्फी’मध्ये म्हणजेच 50व्या भारतीय आंतरराष्ट्रीय चित्रपट महोत्सवामध्ये करण्यात येणार आहे. गोव्यामध्ये येत्या 20 ते 28 नोव्हेंबर दरम्यान हा चित्रपट महोत्सव होणार आहे. त्यामध्ये ‘स्वर्ण मयूर सिंहावलोकन’या कार्यक्रमाअंतर्गत गेल्या 49 वर्षामधल्या पुरस्कारप्राप्त चित्रपटांचे प्रदर्शन करण्यात येणार आहे. ‘इफ्फी’च्या वाटचालीचा आढावा घेणा-या या विभागामध्ये वेगवेगळ्या आठ देशांचे आठ चित्रपट दाखवण्यात येणार आहेत. या कार्यक्रमाचा प्रारंभ 1965 मध्ये ‘स्वर्ण मयूर’ पुरस्काराचा पहिला मानकरी ठरलेला चित्रपट ‘गॅमपेरिलिया’च्या प्रदर्शनाने होणार आहे. हा चित्रपट लेस्टर जेम्स पेरिज् यांनी दिग्दर्शित केला आहे.
या चित्रपट महोत्सवामध्ये इतर विविध कार्यक्रमांचे आयोजन केले आहे तसेच वेगवेगळ्या देशांच्या चित्रपटांचे प्रदर्शन करण्यात येणार आहे. यामध्ये समीरा मखमलबाफ यांनी दिग्दर्शित केलेला “अॅट फाईव इन द आफ्टरनून”, गौतम घोष यांनी लिहिलेला भारतीय चित्रपट ‘मोनेर मानुष’ यांचे प्रदर्शन करण्यात येणार आहे. तसेच ‘पोरफिरिओ’ हा अलेजान्ड्रो लँडेस यांचा चित्रपट, ‘द बोस्टोनिअन्स’ हा जेम्स आयव्हरी यांचा चित्रपट, ‘द किंग ऑफ मास्क्स्’ हा तिआन मिंग वू या चिनी दिग्दर्शकाचा चित्रपट, कझाक दिग्दर्शक सेरजेई दव्हर्तेसेवाय यांचा ‘ टुलपान’ चित्रपट तर आंद्रे झव्यागिन्स्टेव्ह यांनी दिग्दर्शित केलेला ‘लेव्हियाथन’ चित्रपट दाखवण्यात येणार आहेत.
M.Chopade/S.Bedekar/P.Kor
(Visitor Counter : 68
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्ययावत माहिती
राज्ये आणि केन्द्रशासित प्रदेशांना 132 कोटींपेक्षा अधिक लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 22.72 कोटींपेक्षा अधिक लसीच्या न वापरलेल्या उपयोगी मात्रा, शिल्लक.
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केन्द्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केन्द्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
|
|
VACCINE DOSES
|
|

|
|
SUPPLIED
|
|
1,32,33,15,050
|
|
BALANCE AVAILABLE
|
|
22,72,19,901
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केन्द्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केन्द्र शासित प्रदेशांना त्याचा मोफत पुरवठा केला जाईल.
केंद्र सरकारने आतापर्यंत 132  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
22.72  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
रस्ते वाहतूक आणि महामार्ग मंत्रालय
केंद्रीय मंत्री नीतीन गडकरी मध्य प्रदेशात 9400 कोटीहून जास्त खर्चाच्या 35 महामार्ग प्रकल्पांचे भूमिपूजन आणि उद्घाटन करणार
हे प्रकल्प जलद विकासाला चालना देणार आणि चांगल्या दळणवळण सुविधा निर्माण करणार
नवी दिल्ली, 23 ऑगस्ट 2020
केंद्रीय रस्ते वाहतूक, महामार्ग आणि एमएसएमई मंत्री नितीन गडकरी मंगळवारी 25 ऑगस्ट 2020 रोजी मध्य प्रदेशात 35 महामार्ग प्रकल्पांचे भूमिपूजन आणि उद्घाटन करणार आहेत.
मुख्यमंत्री शिवराज सिंह चौहान या कार्यक्रमाच्या अध्यक्षस्थानी असतील. केंद्रीय मंत्री थावरचंद गेहलोत, नरेंद्र सिंग तोमर, राज्यमंत्री प्रल्हाद सिंग पटेल, फग्गन सिंग कुलस्ते आणि जनरल व्ही. के. सिंग यांच्यासह मध्य प्रदेशचे मंत्री, आमदार आणि केंद्र आणि राज्यातील वरिष्ठ अधिकारी देखील या कार्यक्रमात सहभागी होतील. भूमिपूजन आणि उद्घाटन होणाऱ्या प्रकल्पांमध्ये 1139 किलोमीटर लांबीच्या रस्त्यांचा समावेश आहे आणि त्यांच्या बांधणीसाठी 9400 कोटी रुपये खर्चाची तरतूद आहे. मध्य प्रदेशच्या विकासाचा मार्ग खुला करताना हे प्रकल्प चांगल्या दळणवळण सुविधा, आरामदायी प्रवास आणि आर्थिक विकासाला चालना देणार आहेत.चांगल्या रस्त्यांमुळे प्रवासी आणि मालवाहतूक करणारे चालक या दोघांचाही प्रवासाचा वेळ वाचणार आहे. विनाअडथळा प्रवासामुळे वाहनांमधून प्रदूषकांचे उत्सर्जन कमी होत असल्याने प्रदूषणात घट व्हायलाही यामुळे मदत होणार आहे.
या प्रकल्पांच्या यादीसाठी येथे क्लिक कराB.Gokhale/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 75
ऊर्जा मंत्रालय
उर्जा क्षेत्र व नवीकरणीय उर्जा प्रकल्पांना अर्थपुरवठा करण्यासाठी के एफ डब्ल्यू डेव्हलपमेंट बँकेशी ग्रामीण विद्युतीकरण महामंडळाचा करार
नवी दिल्ली, 23 डिसेंबर 2021
ग्रामीण विद्युतीकरण महामंडळ  लिमिटेड आणि के एफ डब्ल्यू डेव्हलपमेंट बँक यांच्यादरम्यान विकासासाठी अधिकृत मदत  या स्वरुपातील 169.5 दशलक्ष डॉलर्सच्या मुदतीच्या कर्जाचा भारत- जर्मन द्विपक्षीय भागीदारी करार झाला. या करारासाठी भारत सरकारच्या आर्थिक व्यवहार विभागाने मंजुरी दिली. या कर्जाची रक्कम नाविन्यपूर्ण सौर पीव्ही तंत्रज्ञानाधारित प्रकल्पांची भारतात स्पर्धात्मक व्याजदरात उभारणी करण्यासाठीच्या निधीचा भाग म्हणून देण्यात येईल. उर्जाधारित क्षेत्रांतील प्रकल्पांच्या निधीसाठी ग्रामीण विद्युतीकरण महामंडळ लिमिटेड व के एफ डब्ल्यू मधील हा पाचवा कर्जसंबधित करार आहे. त्याच प्रमाणे ‘नवीकरणीय उर्जा प्रकल्पांसाठी निधी उभारणीसाठी कर्ज’ या स्वरूपातील तिसरा करार आहे.
ग्रामीण विद्युतीकरण महामंडळ आपल्या धोरणांना बाजारपेठेनुसार नवीन आकार देत असून, नवीकरणीय उर्जा क्षेत्रात खाजगी व सार्वजनिक या दोन्ही प्रकारातील साध्य होऊ शकणाऱ्या व परिणामकारक गुंतवणुकीला दिशा देण्यासाठी आर्थिक उपाययोजना व यंत्रणा विकसित करत आहे. यासाठी महामंडळाने  त्यांच्याकडून निधी पुरवठा करण्यात येणाऱ्या इतर क्षेत्रांच्या तुलनेत नवीकरणीय उर्जा क्षेत्राला कमी व्याजदरात निधी देऊ केला आहे.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
संरक्षण मंत्रालय
भारतीय सैन्याने 130 एमएम सेल्फ प्रोपेल्ड कॅटॅपल्ट तोफा आणि 160 एमएम टॅम्पेला तोफेला सेवामुक्त केले
सर्वात प्रदीर्घ सेवा देणारी दोन तोफखाना यंत्रणा, 130 एमएम सेल्फ प्रोपेल्ड एम-46 कॅटॅपल्ट तोफा आणि 160 एमएम टॅम्पेला तोफेला आज महाजन फील्ड फायरिंग रेंज येथून सेवामुक्त करण्यात आले. या सोहळ्यात प्रथेनुसार या तोफांमधून अखेरचे फायरिंग करण्यात आले. यावेळी, तोफखान्याचे महासंचालक लेफ्टनंट जनरल के रवी प्रसाद आणि इतर वरिष्ठ अधिकारी उपस्थित होते.
27 कि.मी. पेक्षा जास्त मारक पल्ला असलेल्या 130 एमएम कॅटॅपल्टची विजयंता रणगाडा आणि 130 एमएम एम-46 तोफा या दोन विद्यमान प्रणाली सोबत यशस्वी विलीनीकरण होते. 1965आणि 1971 च्या युद्धानंतर पश्चिम सीमेवर होणाऱ्या हल्ल्याला प्रत्युत्तर देण्यासाठी फिरता तोफखाना यंत्रणेच्या गरजेला ही यंत्रणा पूरक होती. 1981 मध्ये या तोफांच्या समावेश भारतीय सैन्यात करण्यात आला आणि बर्याच कारवायांमध्ये यशस्वीरित्या काम केले आहे.
1962 मधील चीनसोबत झालेल्या युद्धानंतर उत्तर सीमेवरील आपली पकड मजबूत करण्यासाठी शस्त्रास्त्र यंत्रणेची आवश्यकता पूर्ण करण्यासाठी 9.6 किलोमीटरची मारक क्षमता असलेल्या 160 एमएम टँपेला तोफेचा भारतीय सैन्यात समावेश करण्यात आला. मुळात इस्त्रायली संरक्षण दलाकडून आयात केलेली ही तोफ यशस्वीरित्या लीपा खोऱ्यात आणि हाजीपिर बाऊलच्या नियंत्रण रेषेवर तैनात करण्यात आल्या आणि त्यांनी नियंत्रण रेषेच्या संरक्षणात महत्त्वपूर्ण भूमिका बजावली. या तोफेने 1999 च्या कारगिल युद्धामध्ये देखील महत्त्वपूर्ण भूमिका बजावली.
नवीन तंत्रज्ञानाने परिपूर्ण असलेल्या नवीन उपकरणांना भारतीय सैन्यात समाविष्ट करून घेण्यासाठी जवळजवळ 60 वर्षे भारतीय सैन्यात सेवा बजावलेल्या या शस्त्रास्त्र यंत्रणाना सेवामुक्त करण्यात आले.
M.Iyengar/S.Mhatre/P.Kor
संरक्षण मंत्रालय
आयएनएएस 316 स्क्वाड्रनचा नौदलाच्या ताफ्यात समावेश
नवी दिल्ली, 29 मार्च 2022
आयएनएएस स्क्वाड्रन 316 या भारतीय नौदलाच्या पी- 8आय विमानांच्या दुसऱ्या तुकडीचा आज नौदलाच्या ताफ्यात एका दिमाखदार सोहळ्यामध्ये समावेश करण्यात आला. गोव्यामध्ये आयएनएस हंसा येथे या सोहळ्याचे आयोजन करण्यात आले. नौदलप्रमुख ऍडमिरल आर हरीकुमार या कार्यक्रमाला प्रमुख पाहुणे म्हणून उपस्थित होते.
या कार्यक्रमाला संबोधित करताना आर हरीकुमार म्हणाले, “हिंदी महासागर क्षेत्रामध्ये भारत सर्वाधिक पसंतीचा सुरक्षाविषयक भागीदार आहे, ज्यातून आपल्या देशाची या प्रदेशातील प्रभावी सामरिक भूमिका प्रतिबिंबित होत आहे आणि या पल्ल्याचा आणखी विस्तार करण्याची गरज आहे. भारतीय नौदल यासाठी वचनबद्ध आहे आणि या उद्देशाचा पाठपुरावा करत आहे. आयएनएएस 316 चा ताफ्यात समावेश झाल्यामुळे हिंदी महासागर क्षेत्रातील सागरी सुरक्षा आणि टेहळणीमध्ये वाढ करण्याच्या दिशेने आणखी एक मोठा टप्पा आपण सर केला आहे.”
आयएनएस 316 चे नाव जगातील सर्वात मोठ्या आकाराच्या उडणाऱ्या आणि महाकाय पंख असलेल्या कॉन्डर्स या पक्ष्याच्या नावावरून ठेवले आहे. महाकाय निळ्याशार समुद्रावर शोध घेण्याची क्षमता त्यातून प्रतीत होत आहे. अतिशय उच्च घ्राणेंद्रिय क्षमता, ताकदवान आणि अणुकुचीदार नखे आणि कमालीचे विशाल पंख यासाठी कॉन्डर्स ओळखले जातात. या पक्ष्यांच्या सामर्थ्याप्रमाणे या विमानांची तुकडीही सामर्थ्याचे प्रतीक आहे आणि विविध प्रकारच्या भूमिका बजावू शकते.
या तुकडीमध्ये बोईंग पी- 8आय विमानांचा समावेश आहे. ही विमाने अनेक प्रकारच्या भूमिकेसाठी सक्षम आहेत. सागरावर दूरवर उड्डाण करण्याची क्षमता, पाणबुडीविरोधी युद्धप्रणाली ही या विमानांची वैशिष्ट्ये आहेत. या प्रणालीमध्ये विमानातून जहाजावर मारा करणारी क्षेपणास्त्रे आणि पाणबुडीविरोधी टॉरपिडो यांचा समावेश आहे. युद्धामध्ये संपूर्ण चित्र बदलण्याची क्षमता असलेली ही विमाने सागरी टेहळणी आणि हल्ला, इलेक्ट्रॉनिक युद्ध मोहीमा, शोध आणि बचाव कार्य, हल्ला करण्यासाठी शस्त्रप्रणाली असलेल्या भागाला लक्ष्याची माहिती पुरवणे, भारतीय हवाई दलाला महत्वपूर्ण टेहळणीची माहिती देणे आणि हिंदी महासागर क्षेत्रात शत्रूची जहाजे आणि पाणबुड्यांचा शोध घेणे आणि निष्प्रभ करणे अशा अनेक प्रकारच्या भूमिका बजावू शकतात. हिंदी महासागर क्षेत्रातील कोणत्याही प्रकारच्या आव्हानाचा सामना करणे, शोध घेणे आणि नष्ट करणे या उद्देशाने ही चार पी-8आय विमाने खरेदी करून त्यांचा समावेश या तुकडीत करण्यात आला आहे. 30 डिसेंबर 2021 पासून या विमानांचे हंसा येथून परिचालन करण्यात येत आहे आणि या विमानांमध्ये नौदलाच्या जमिनीवरील आणि सागरी या दोन्ही मोहिमांमध्ये सहभागी होण्याची क्षमता आहे.
अमित मोहपात्रा यांच्याकडे आयएनएएस-316 या तुकडीची प्रमुख जबाबदारी सोपवण्यात आली आहे जे स्वतः अतिशय निष्णात बोईंग पी- 8आय वैमानिक आहेत आणि या विमानांचा त्यांना प्रदीर्घ अनुभव आहे. आयएल 38 आणि डॉर्निअर 228 या विमानांच्या उड्डाणाचादेखील त्यांना अनुभव आहे आणि त्यांनी आयएनएस बारटंग आणि आयएनएस तरकश यांची धुरा देखील यशस्वीरित्या सांभाळली आहे.S.Kakade/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
पंतप्रधान कार्यालय
अरुणाचल रंग महोत्सव हा अरुणाचल प्रदेशच्या समृद्ध सांस्कृतिक परंपरेचा उत्सव असून तो एक भारत श्रेष्ठ भारत या तत्त्वांशी सुसंगत आहे: पंतप्रधान
नवी दिल्ली, 9 ऑगस्ट 2023
पंतप्रधान नरेंद्र मोदी यांनी दिल्ली, मुंबई, कोलकाता आणि गुवाहाटीसह भारताच्या विविध भागात अरुणाचल रंग महोत्सव साजरा केल्याबद्दल समाधान व्यक्त केले आहे.
अरुणाचल प्रदेशचे मुख्यमंत्री पेमा खांडू यांचा ट्विट संदेश सामायिक करताना पंतप्रधान ट्विट संदेशात म्हणाले:
“अरुणाचल रंग महोत्सव हा केवळ एक कार्यक्रम नाही; अरुणाचल प्रदेशच्या समृद्ध सांस्कृतिक परंपरेचा हा उत्सव आहे. तो एक भारत श्रेष्ठ भारत या तत्त्वांशी सुसंगत आहे. हा कार्यक्रम दिल्ली, मुंबई, कोलकाता आणि गुवाहाटीसह भारताच्या विविध भागात आयोजित केला जात आहे हे पाहून आनंद झाला.
S.Patil/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान 26 सप्टेंबर रोजी जी-20 युनिव्हर्सिटी कनेक्ट उपक्रमाच्या अंतिम सत्राला करणार संबोधित
नवी दिल्ली, 25 सप्टेंबर 2023
पंतप्रधान नरेंद्र मोदी 26 सप्टेंबर 2023 रोजी नवी दिल्लीतील भारत मंडपम येथे दुपारी 4 वाजता जी-20 युनिव्हर्सिटी कनेक्ट उपक्रमाच्या अंतिम सत्राला संबोधित करणार आहेत.
जी 20 जन भागीदारी आंदोलनात देशभरातील विविध शाळा, उच्च शिक्षण संस्था आणि कौशल्य विकास संस्थांमधील 5 कोटींहून अधिक तरुणांनी विक्रमी सहभाग नोंदवला होता. भारतातील तरुणांमध्ये भारताच्या जी 20 अध्यक्षपदाबाबत धारणा निर्माण करण्यासाठी तसेच विविध जी 20 आयोजनांमध्ये त्यांचा सहभाग वाढवण्याच्या उद्देशाने जी 20 युनिव्हर्सिटी कनेक्ट हा उपक्रम हाती घेण्यात आला होता. या कार्यक्रमात भारतभरातील विविध विद्यापीठांमधील 1 लाखाहून अधिक विद्यार्थी सहभागी झाले होते. भारताच्या स्वातंत्र्याच्या 75 व्या वर्धापनदिन दिनानिमित्त सुरुवातीला 75 विद्यापीठांसाठी हा कार्यक्रम नियोजित केला गेला होता, मात्र हा उपक्रम विस्तारत जाऊन त्यात भारतातील 101 विद्यापीठे सामिल झाली होती.
जी -20 युनिव्हर्सिटी कनेक्ट उपक्रमांतर्गत देशभरात अनेक कार्यक्रम आयोजित करण्यात आले. या कार्यक्रमात उच्च शिक्षण संस्थांनी मोठ्या प्रमाणात सहभाग घेतला. तसेच . जो उपक्रम सुरुवातीला केवळ विद्यापीठांसाठी सुरू करण्यात आला होता, त्याची पुढे झपाट्याने वाढ होऊन त्यामध्ये शाळा आणि महाविद्यालयेही समाविष्ट झाली आणि अधिक व्यापकरित्या प्रेक्षकांपर्यंत पोहोचला.
जी 20 युनिव्हर्सिटी कनेक्ट फिनाले कार्यक्रमात सुमारे 3000 विद्यार्थी, शिक्षकवृंद आणि सहभागी विद्यापीठांचे कुलगुरू उपस्थित राहतील. याशिवाय देशभरातील विद्यार्थीही या कार्यक्रमाचे थेट प्रक्षेपण पाहणार आहेत.S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान नरेंद्र मोदी यांनी जनधन योजनेने यशस्वी सहा वर्ष पूर्ण केल्याबद्दल व्यक्त केला आनंद
नवी दिल्ली, 28 ऑगस्ट 2020
जनधन योजनेने यशस्वी सहा वर्ष पूर्ण केल्याबद्दल पंतप्रधान नरेंद्र मोदी यांनी आनंद व्यक्त केला आहे. प्रधानमंत्री जनधन योजना यशस्वी करण्यासाठी ज्यांनी अविश्रांत मेहनत घेतली त्या सर्वांबद्दल त्यांनी प्रशंसोद्गार काढले आहेत.
पंतप्रधान म्हणाले “सहा वर्षांपूर्वी आजच्या दिवशी प्रधानमंत्री जनधन योजना जाहीर झाली होती. बँकिंग क्षेत्रापासून लांब असलेल्यांना बँकिंगमध्ये आणण्याचे महत्त्वाकांक्षी उद्दिष्ट त्यामागे होते.
हा उपक्रम मूलगामी असल्यामुळे दारिद्रय रेषेखालील करोडो लोकांना फायदेशीर ठरला. करोडो कुटुंबांचे भविष्य सुरक्षित करणाऱ्या प्रधानमंत्री जनधन योजनेचे आभार मानावे तेवढे थोडे आहेत. योजनेच्यालाभार्थ्यांमध्ये ग्रामीण भागातील नागरिक आणि महिलांचा मोठ्या प्रमाणावर समावेश आहे. प्रधानमंत्री जनधन योजना यशस्वी करण्यासाठी ज्यांनी अथक परिश्रम केले, त्यांचे मी कौतुक करतो.”
U.Ujgare/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(